夢亡友黄世永夢中猶喜談佛既覺感念不已因和夢李白韻以記焉二首  其二
作者：楊萬里
朝代：宋

paragraphs: 去年客京都，子去我未至。
得書不得面，安用殷勤意。
猶矜各未老，相見當亦易。
不知此蹉跎，交道遽云墜。
一抔胡不仁，埋此經世志。
絃絕諒何益，蕙歎庸不顇。
吾聞佛者流，正以生作累。
夢中尚微言，子豈悲世事。